Salaad Rooble oo ka mid ah ardaydii ay marxuum Cali Maarshaal dugsiga Sheekh wada dhigan jireen oo halkaa ka hadlay, ayaa sheegay in Cali Maarshaal wakhtigii ardaynimadaba uu muujiyay kartidiisa hoggaamineed iyo hufnaanta shaqo ee uu caanka ku ahaa, isagoo arrintaas sharraxaad ka bixinayeyna waxa uu yidhi; "Cali Allaah ha u naxariistee waxa u madax ka ahaa ururkii ardayda waxaanan xasuustaa xilligaasi mar uu gumeysigii Faransiiska ay dad reer Jabuuti ah ka soo qaxeen oo Cali soo jeediyay in la sameeyo mudahraad lagu taageerayo gobanima-doonka Jabuuti oo riwaayad aradaydu dhigto, lacagta ka soo baxdana lagu caawiyo dadkaasi.
